# Jesus Luz

Jesus Pinto de la Luz, conegut simplement com a Jesus Luz (Rio de Janeiro, 15 de gener de 1987), és un discjòquei, model i actor brasiler.

## Carrera

És fill d'una perruquera i d'un funcionari públic, i rebesnet de Raimundo Teixeira Mendes (qui va dissenyar l'actual bandera del Brasil). Es va formar al Colégio Pedro II i la Casa das Artes de Laranjeiras. Després, va iniciar-se en el modelatge a la seva ciutat natal, Rio de Janeiro. Segons va contar, va ser descobert per un caçatalents i el seu primer treball va ser en una desfilada en el Fashion Rio del 2007. El seu agent era Sérgio Mattos. Gràcies a això, va aconseguir una projecció mediàtica considerable, fins i tot a escala internacional.
El 2009, va desfilar per a la marca Dolce & Gabbana durant la setmana de la moda a Milà. També va ser inclòs en el vídeo musical de «Celebration» de Madonna com a DJ. A l'inici del 2010, va signar un contracte amb Record Entretenimento per al llançament d'un primer disc titulat Jesus Luz From Light. El 2012, va firmar amb Universal Music la publicació d'un segon àlbum. A més, en la faceta interpretativa, va aparèixer en el videoclip de «Caliente» de la cantant Inna i va participar en la telenovel·la brasilera Guerra dos Sexos.

## Reconeixements

El 2010, va guanyar el premi NewNowNext Awards en la categoria "Cause You're Hot". El 2011, va rebre el premi de personalitat discjòquei al Brasil.

## Vida personal

El desembre del 2008, en una sessió fotogràfica per a la revista W, va conèixer la cantant estatunidenca Madonna, de qui va ser parella fins al febrer del 2010. Es van separar per la diferència d'edat i la manca d'interessos en comú.
El 2015, va començar a sortir amb la també DJ Carol Ramiro. Van tenir una filla anomenada Malena quatre anys més tard, malgrat que el 2018 havien sorgit rumors de separació. El 30 de març del 2021, en un viatge a Fernando de Noronha, Luz li va demanar matrimoni. Amb tot, van deixar la relació el juliol del 2022 i ell en va encetar una de nova adés amb Aline Campos. El març següent, però, ella va fer públic que havien arribat a un punt de mera amistat.
Ha estat seguidor de la càbala.

## Filmografia
### Televisió

| Any | Títol | Personatge | Notes |
| 2012 | Aquele Bejo | Zé Bonequeiro | Episodi: "25 de janeiro" |
| 2012 | Guerra dos Sexos | Ronaldo Brandão | |
| 2013 | Se Eu Fosse Você | Breno | Episodi: "4 de dezembro" |
| 2013 | Ballando con le stelle | Participant | |
| 2015 | Saltibum | Participant | Temporada 2 |
| 2016 | Vai Que Cola | DJ Gato / Policia Meira | Episodi: "Cassino no Méier" |
| 2017 | Dancing Brasil | Participant | Temporada 2 |
| 2020 | Reality Z | Lucas | |

### Cinema

| Any | Títol | Personatge | Notes |
| 2012 | Luz da Lua | Ballarí | Curtmetratge |
| 2015 | Vai que Cola - O Filme | DJ Gato | |
| 2017 | Amor.com | Ell mateix | |
| 2021 | The Journey | Sérgio | |

## Discografia
### Àlbums d'estudi

* Every Single Girl Tonight (2011)
* Dancefloor Is My Judge (2011)
* Running Man (2011)

### EP

* We Came From Light (2010)
* Feel Love Now (Remixes) (amb Miss Palmer) (2013)

## Referències

* ↑ «Jesus Luz pode estar sofrendo preconceito por atores da Globo» (en portuguès). Yahoo Brasil, 03-05-2012. Arxivat de l'original el 2 gener 2014. [Consulta: 8 maig 2023].
* ↑ «Jesus faz revelação e quase chora no Passa ou Repassa» (en portuguès). Sistema Brasileiro de Televisão, 15-08-2021. Arxivat de l'original el 2023-05-14. [Consulta: 14 maig 2023].
* ↑ «Conheça Jesus Luz, o modelo que trocou beijos com Madonna em São Paulo» (en portuguès). globo.com, 22-12-2008. Arxivat de l'original el 3 abril 2019. [Consulta: 14 maig 2023].
* ↑ «Em entrevista, Jesus Luz fala sobre sua vida pessoal e profissional» (en portuguès). Jornal do Brasil. Arxivat de l'original el 14 maig 2023. [Consulta: 14 maig 2023].
* 1 2 3 Salkin, Allen. «For Madonna’s Boyfriend, Fame by Association» (en anglès). The New York Times, 27-11-2009. Arxivat de l'original el 21 de gener 2023. [Consulta: 14 maig 2023].
* ↑ «Friends in high places: Madonna lands aspiring DJ Jesus Luz a big gig as he spins at Valentino's party» (en anglès). Daily Mail, 04-11-2009. Arxivat de l'original el 14 de maig 2023. [Consulta: 14 maig 2023].
* ↑ «Madonna incluye a su novio, Jesús Luz, y a su hija Lourdes en su nuevo videoclip» (en portuguès). ¡Hola!, 31-08-2009. Arxivat de l'original el 10 de maig 2017. [Consulta: 14 maig 2023].
* ↑ «Ex-namorado bem mais novo de Madonna, Jesus Luz chega aos 25 anos» (en portuguès). Folha de S.Paulo, 15-01-2012. Arxivat de l'original el 14 de maig 2023. [Consulta: 14 maig 2023].
* ↑ «Prestes a entrar em 'Guerra dos Sexos', Jesus Luz assina contrato para lançar disco» (en portuguès). Universo Online, 25-10-2012. Arxivat de l'original el 29 març 2013. [Consulta: 14 maig 2023].
* ↑ «Jesus Luz assina contrato com gravadora para lançar seu 1º CD como DJ de música eletrônica» (en portuguès). Universo Online, 25-10-2012. Arxivat de l'original el 14 de maig 2023. [Consulta: 14 maig 2023].
* ↑ «Trilha sonora: Jesus Luz se inspirou no amor para compor ‘Feel Love Now’» (en portuguès). gshow, 19-04-2013. Arxivat de l'original el 14 de maig 2023. [Consulta: 14 maig 2023].
* ↑ «Jesus Luz Wins Hot Award» (en anglès). The Daily Beast, 18-06-2010. Arxivat de l'original el 25 de maig 2024. [Consulta: 14 maig 2023].
* ↑ «Jesus Luz recebe prêmio no Rio de Janeiro» (en portuguès). O Fuxico, 21-12-2011. Arxivat de l'original el 14 de maig 2023. [Consulta: 14 maig 2023].
* 1 2 Evans, Sophie Jane. «Inside Madonna’s string of age-gap romances» (en anglès). news.com.au, 21-12-2019. Arxivat de l'original el 1 de setembre 2021. [Consulta: 8 maig 2023].
* ↑ «Juntos desde 2015, Jesus Luz e Carol Ramiro terminam casamento» (en portuguès). A Gazeta, 30-06-2018. Arxivat de l'original el 14 de maig 2023. [Consulta: 8 maig 2023].
* ↑ Godinho, Rafael. «Jesus Luz pede Carol Ramiro em casamento em Noronha: "Superamos muita coisa"» (en portuguès). Quem, 30-03-2021. Arxivat de l'original el 14 de maig 2023. [Consulta: 8 maig 2023].
* ↑ Fonseca, Ana Luiza. «Carol Ramiro, ex de Jesus Luz, revela traições e critica início do namoro com Aline Campos: 'Poderia ter sido diferente'; assista» (en portuguès). hugogloss.uol.com.br, 17-11-2022. Arxivat de l'original el 14 de maig 2023. [Consulta: 8 maig 2023].
* ↑ Victor, João. «Aline Campos confirma fim definitivo com Jesus Luz: “Apenas amigos”» (en portuguès). Metrópoles, 31-03-2023. Arxivat de l'original el 3 de juny 2023. [Consulta: 14 maig 2023].
* ↑ «Ganha trailer ‘Reality Z’, nova série nacional de zumbis com Sabrina Sato; assista» (en portuguès). Rolling Stone Brasil, 27-05-2020. Arxivat de l'original el 14 de maig 2023. [Consulta: 14 maig 2023].